הנאשם הורשע, על פי הודאתו, בעבירות של נהיגה בלא רשיון תקף בשלושה אירועים שונים ועבירות נוספות כמפורט בכתב האישום ובשני כתבי האישום שצורפו לתיק זה ואשר נכללו במקור בתיק 5135-10-15 ובתיק 6271-08-16.
שישה חודשי מאסר בפועל, תוך הפעלת המאסר המותנה לתקופה של ארבעה חודשים שנגזר על הנאשם בתיק 503-03-16 בחופף.
עונש המאסר ירוצה בעבודות שירות, במעון עתידות עכו, כמפורט בחוות דעתו של הממונה על עבודות השירות מיום 6.10.
הנאשם יתייצב לתחילת ריצוי עונשו ביום 2.3.17 בשעה 8:00 ביחידת עבודות השירות במתחם תחנת משטרת טבריה.
אני דן את הנאשם לשבעה חודשי מאסר על תנאי למשך 3 שנים, לבל יעבור בתקופה הנ"ל עבירה של נהיגה בזמן פסילה, או נהיגה בלא רשיון נהיגה תקף שאינה מסוג ברירת משפט.